projecte-aina/dolly3k_ca huggingface dataset:
Pregunta: Tinc planificat un tast de vins per al cap de setmana; dona'm alguns consells per semblar un expert.
Resposta: El més important de fer un tast de vins és gaudir-ne i passar-ho bé. No obstant això, per tastar el vi hi ha cinc passos importants, que es descriuen a continuació.

- Fixa't en el color: dona una ullada al color del vi que estàs a punt de tastar, et donarà una bona indicació de l'edat que té. Els vins blancs joves són clars i semblen aigua, mentre que els vins més vells que han estat envellits en roure tenen un to daurat. Els vins negres joves són de color vermell porpra viu, mentre que els vins més vells tenen tons marronosos.
- Remou el vi: això fa que s'exposi a més oxigen i n'allibera l'aroma. És el que s'anomena airejar el vi. Observa com el vi baixa per la copa. Si les taques són gruixudes i cauen relativament a poc a poc, vol dir que el vi té més sucre o alcohol. Si són primes i cauen ràpidament per la copa, vol dir que té menys alcohol.
- Ensuma el vi: després de remoure'l, ensuma'l i veuràs que fa una olor molt més intensa. Els vins tenen tres tipus d'aromes: les primàries són afruitades o florals, les secundàries provenen de la fermentació en bota i les terciàries són signes d'envelliment.
- Tasta el vi: fes-ne un glop i estén-lo per la boca per detectar el diferent tipus de gust que t'ofereix. La punta de la llengua et donarà la dolçor, mentre que els costats et donaran una bona indicació de l'agror o l'acidesa. Assaboreix el vi: quin gust té després de beure'l. Si deixa una sensació d'amargor o de cuir a la llengua, vol dir que té més tanins. Si el trobes lleuger o dens, et donarà la sensació de si és de cos lleuger o mitjà. 

Després d'haver seguit aquests passos, el més important és si el vi t'ha agradat. Pren notes després de cada tast i descobriràs el tipus de vins que t'agraden.
Pregunta: Com es poden comprar peces per a cotxes clàssics que ja no es fabriquen?
Resposta: Un dels reptes de tenir un cotxe clàssic és comprar peces de recanvi quan fallen els components originals. Hi ha diverses opcions. Algunes botigues de subministrament especialitzades creen peces de reproducció, però la disponibilitat varia en funció de la popularitat del cotxe i és possible que es trigui una mica a fabricar una peça personalitzada i que sigui una opció cara. Si tens a mà la peça que necessites canviar, la pots portar a una botiga de subministrament local i comparar les especificacions amb les peces modernes del catàleg i seleccionar la peça que coincideixi més. Aquesta és una bona opció per a components com ara filtres de combustible i pastilles de fre que tenen dimensions i funcionalitats similars a les de la peça original. En alguns casos, pot ser més fàcil canviar un component, com ara treure un generador i substituir-lo per un alternador per millorar la fiabilitat del cotxe clàssic.
Pregunta: Si haguessis de dissenyar un panteó, quants déus o divinitats hi inclouries?
Resposta: La bellesa del politeisme rau en el fet que no hi ha límit en el nombre de divinitats. Els déus i les deesses poden representar diferents forces de la natura, característiques humanes, principis ancestrals, elements naturals o animals. Poden interactuar entre ells i tenir descendents que representin nous conceptes. Al llarg de la història humana, el politeisme ha estat la forma més comuna de religió i sembla ser la més natural.
Pregunta: Si poguessis canviar una cosa d'aquest món, quina seria i per què?
Resposta: Si només pogués canviar una cosa en aquest món, seria que tota la humanitat desenvolupés més empatia i altruisme. Crec que podria representar l'inici de moltes accions bondadoses a tots els nivells: ajudaria les nacions, les societats i les persones a centrar-se en la seva pròpia felicitat i la dels altres, i a prendre decisions enfocades al bé general. Molts dels problemes que ens afecten com a nacions desapareixerien si simplement veiéssim el punt de vista contrari i ens poséssim a la pell dels altres. Les societats cicatritzarien les ferides si s'eliminessin les diferències creades artificialment, i les famílies i les relacions es beneficiarien d'una millor comprensió dels punts de vista dels altres. 

En aquest món utòpic ple d'empatia i altruisme, ningú no moriria de fam, cap mare no perdria el seu infant per manca d'instal·lacions mèdiques i ningú no se suïcidaria per no ser "normal" o formar part del que es considera convencional. 

El que m'entristeix, però, és que tot això seria molt fàcil de fer per a tothom. Si tots féssim una bona obra al dia (o deu), aquest món ja seria un lloc millor. El miracle no és a l'exterior, sinó dins nostre.
Pregunta: Els gossos poden parlar?
Resposta: Els gossos no poden parlar de la mateixa manera que ho fan els humans, però sí que poden comunicar-se entre ells mitjançant sons i moviments corporals. Ho aprenen des de petits.
Pregunta: Què és una bola de neu?
Resposta: Una bola de neu és un grapat petit de neu compacta en forma de bola que habitualment es llança a altres persones.
Pregunta: Quan comença la vida humana?
Resposta: La teoria de la causalitat s'aplica a la qüestió del moment en què comença la vida humana. S'ha arribat a la conclusió que l'ésser humà potencial es materialitza mitjançant el cessament d'una dependència exclusiva a l'úter de les causes materials, formals i eficients del seu ésser i l'inici d'una dependència no exclusiva fora de l'úter de les fonts de cures i criança.
Pregunta: Quines d'aquestes begudes tenen cafeïna: aigua, cafè, te, portàtil, suc de taronja, llimonada, beguda preentrenament?
Resposta: El cafè, el te i la beguda preentrenament poden tenir diferents quantitats de cafeïna. L'aigua, el suc de taronja i la llimonada són begudes que no contenen cafeïna. Un ordinador portàtil no és una beguda.
Pregunta: Quins són els beneficis de la cirurgia ortopèdica mínimament invasiva?
Resposta: Hi ha diverses raons per les quals un cirurgià ortopèdic optaria per una opció quirúrgica mínimament invasiva en comptes d'una intervenció oberta. D'una banda, les operacions mínimament invasives tendeixen a tenir temps de recuperació més ràpids, menys pèrdues de sang i incisions més petites (la qual cosa representa un benefici des d'una perspectiva estètica, ja que significa cicatrius més petites). D'altra banda, és possible que les opcions mínimament invasives no ofereixin tanta visibilitat a la zona quirúrgica com ho faria una incisió oberta i, segons la intervenció, pot ser que no afavoreixi el tipus de fusió requerit. Per descomptat, totes les decisions quirúrgiques les ha de prendre un metge format i qualificat i dependran completament de les circumstàncies específiques que presenti el pacient.
Pregunta: Com es fa malabarisme?
Resposta: El malabarisme és l'acció de llançar i atrapar contínuament tres o més objectes, normalment pilotes. Les persones fan malabarisme per entreteniment, oci, exercici i diversió. Alguns malabaristes són contractats professionalment per actuar a festes d'aniversari, festivals i esdeveniments. Es fa malabarisme llançant les pilotes de mà en mà, deixant anar una pilota abans d'agafar-ne una altra.
Pregunta: En una sortida a la platja, què puc fer per evitar cremar-me amb el sol?
Resposta: Aquestes són algunes de les coses que pots fer per evitar cremar-te amb el sol a la platja:
- No vagis a la platja si l'índex UV és superior a 7.
- Porta una tenda de campanya a la platja perquè puguis estar a l'ombra.
- Utilitza un protector solar alt i aplica-te'n regularment.
- Porta una samarreta de màniga llarga protegida amb SPF.
- Porta un barret per cobrir-te el cap i la cara.
Pregunta: Pensa en 5 tons de blau amb què podria pintar la meva habitació.
Resposta: Pots pintar-la de blau pastel, blau xarxet, turquesa, blau marí o blau cel.
Pregunta: Quines són algunes de les estratègies bàsiques d'inversió per a un nou inversor?
Resposta: L'estratègia d'inversió pot variar per a cada persona i és possible que no hi hagi una estratègia única que serveixi per a tots els casos. No obstant això, algunes de les estratègies fonamentals i provades inclouen invertir anticipadament i invertir de forma regular. En funció de la tolerància al risc, es pot valorar invertir en accions, bons, certificats de dipòsit, béns immobles i criptomoneda.
Pregunta: Les empreses d'èxit surten a borsa?
Resposta: Sí.
Pregunta: Quin any va caminar l'home a la Lluna?
Resposta: El 1969.
Pregunta: Quin és l'animal més ràpid o més veloç?
Resposta: L'animal més ràpid o més veloç és el falcó pelegrí. El falcó pelegrí pot assolir velocitats de 389 km/h en un descens en picat. Tanmateix, l'animal terrestre més ràpid és el guepard. El guepard pot arribar a velocitats de 120 km/h.
Pregunta: Quin cotxe nou he de comprar per a la meva família?
Resposta: Els SUV són una opció popular de cotxes familiars, ja que sovint ofereixen una tracció integral, fins a tres files de seients i una capacitat de càrrega més gran.
Pregunta: Com és un dia típic per a un enginyer de programari?
Resposta: Com a enginyer de programari, pots treballar en un ampli ventall de problemes cada dia. La majoria dels enginyers de programari passen el dia redactant documents de disseny, escrivint codi, solucionant errors i revisant el codi d'altres enginyers. En alguns casos, treballen estretament amb el gestor de producte, els dissenyadors i els clients per establir els requisits del producte i identificar i resoldre problemes.
Pregunta: Quins són tres exercicis per treballar la part superior del cos que es poden fer sense pesos?
Resposta: 1. Pots fer muscle-ups, si tens la força necessària a la part superior del cos. 2. Per millorar el bíceps, pots fer chin-ups. 3. Per enfortir l'esquena, pots fer dominades.
Pregunta: Pots ensenyar un conill a anar al bany?
Resposta: Igual que els gats, els conills es poden ensinistrar perquè facin servir la sorrera, i és per això que molta gent pot deixar que els seus conills corrin lliures per casa. La majoria dels conills prefereixen fer les seves necessitats en un sol lloc, de manera que l'ensinistrament per fer servir la sorrera els resulta natural.
Pregunta: Com és que la pressió no aixafa un apneista quan busseja?
Resposta: Cada 10 metres sota l'aigua, la pressió augmenta 1 bar, que és aproximadament una unitat d'atmosfera estàndard.
Això significa, per exemple, que a 50 metres de profunditat, la pressió que rep el bussejador és 6 vegades més gran que a la superfície.
Per a la major part del cos, format de teixits i líquids, això no és un problema, ja que no es poden comprimir.
Tanmateix, l'aire contingut als pulmons que està rebent la pressió es reduirà de volum de manera inversament proporcional a la pressió.
Si el bussejador porta un dipòsit d'oxigen, podrà inflar els pulmons, però si està fent apnea, el volum d'aire és limitat (és el que s'ha agafat a la superfície).
En l'exemple anterior, el volum contingut als pulmons es dividiria per 6, que en principi està per sota del seu volum residual.
Això vol dir que els pulmons ja no es podran deformar i a l'apneista li apareixerà una depressió al tòrax, de manera que corre el risc que se li col·lapsin els pulmons.
Ara bé, això últim no passaria, ja que la depressió que es crea als pulmons per no poder-se deformar més generarà una entrada de sang que enfortirà l'estructura dels pulmons i evitarà que es danyin.
Pregunta: Estàs de vacances i el teu nadó es deixa alguna cosa a l'habitació de l'hotel. Quins dels articles següents es podria deixar el nadó: xumet, manta, avió 747, pals de golf, vodka, llet, iPad, telèfon mòbil?
Resposta: Articles que un nadó es podria deixar: xumet, manta, llet. Articles que un nadó no es deixaria: avió 747, pals de golf, vodka, iPad, telèfon mòbil.
Pregunta: És l'aniversari de la teva filla; escriu un missatge a les xarxes socials per expressar la teva felicitat i celebrar aquest dia tan especial.
Resposta: Avui és un dia molt especial per a la meva família: és l'aniversari de la meva filla! Volia que el dia fos encara més especial preparant un pastís jo mateixa, però amb la feina, que m'ha tingut tan ocupada, ha sigut un repte per partida doble. Com a mare, sé que passar temps amb la família és tan important com qualsevol responsabilitat professional que pugui tenir, així que brindem per la meva petita en el seu dia tan especial i per tots els pares i mares que fan malabarismes per conciliar la vida familiar i laboral. Ho fem tan bé com podem, i n'hem d'estar orgullosos.
Pregunta: Per què tanta gent viu a la costa?
Resposta: Per a les primeres civilitzacions, l'oceà era un gran recurs natural, ja que proporcionava una font d'aliment estable. A més, les diferències de temperatura són molt més suaus a prop de l'oceà en comparació amb les temperatures de la mateixa regió però més a l'interior. Aquest clima més previsible facilitava la supervivència durant els dies calorosos d'estiu i les nits fredes d'hivern. A més, a mesura que el comerç i els desplaçaments es feien més pràctics gràcies a la millora de la tecnologia, viatjar a nous llocs amb vaixell també era una prioritat per a aquestes civilitzacions. Conforme el comerç augmentava en aquestes ciutats costaneres, la gent va començar a traslladar-se a aquestes ciutats per tenir més oportunitats.
Pregunta: Dona'm una llista de maneres en què algú pot escalfar-se.
Resposta:  - Tapant-se amb una manta.
- Encenent un foc.
- Bevent una beguda calenta.
- Arraulint-se amb algú altre.
- Banyant-se en una font termal.
- Fent uns quants salts.
- Posant-se més roba.
- Anant a una sauna.
- Fent un viatge a una destinació tropical.
- Encenent una estufa elèctrica.
- Encenent la calefacció del cotxe.
Pregunta: Els 5 millors llocs web de correu.
Resposta: Google.
MSN.
Reddit.
Yahoo.
Outlook.
Pregunta: Com has d'entrenar per a una marató?
Resposta: Moltes persones que corren maratons comencen a entrenar uns sis mesos abans de la marató. Normalment, comences corrent distàncies curtes, un parell de vegades per setmana, com ara entre 3 i 5 km al dia, de 2 a 3 dies per setmana. Després d'un parell de setmanes, augmentes fins a 10 o 11 km al dia. Sovint, els corredors de marató entrenen un dia més a la setmana, com ara 16 km un dissabte o un diumenge. Al cap d'un mes aproximadament, és quan has de córrer una distància més llarga, com ara una cursa de 24 km el cap de setmana. Unes dues setmanes abans de la cursa, has de començar a abaixar el ritme i descansar. Un o dos dies abans de la cursa, has de començar la càrrega de carbohidrats, que és quan menges molts hidrats de carboni. El dia de la cursa sol ser un esdeveniment de celebració, ja que córrer una marató és una gran fita!
Pregunta: Pensa en maneres diferents de comunicar al teu company d'habitació que has de comprar alguna cosa a la botiga.
Resposta: Pots enviar-li un missatge de text, deixar-li una nota, afegir-ho a la llista de la compra, dir-li-ho en persona o trucar-li per telèfon.
Pregunta: Què causa la sensació d'ingravidesa quan estem en una muntanya russa?
Resposta: La sensació d'ingravidesa que pots tenir quan estàs en una muntanya russa la causa la força gravitatòria (força g) i, més concretament, per la força g negativa. La força g negativa es produeix quan acceleres cap avall més ràpidament que la caiguda lliure, i aquesta acceleració cap avall produeix una força en direcció ascendent, que t'arrenca del seient i et provoca una sensació d'ingravidesa.
Pregunta: Quines són algunes de les pràctiques financeres personals que és sensat seguir en l'economia moderna?
Resposta: Tot i que es tracta d'un tema extens, hi ha algunes recomanacions àmpliament acceptades per a les pràctiques financeres personals en l'economia moderna. En termes generals, primer hauríem de fer un seguiment dels ingressos i les despeses que tenim. Això sovint requereix anotar els ingressos i les despeses mensuals en un full de càlcul. Un cop entenem els nostres ingressos i despeses mensuals, podem crear un pressupost. Un pressupost és un pla financer que ens ajuda a entendre quant podem gastar entre sou i sou i quant podem estalviar. Si tenim un deute d'interès elevat o d'algun altre tipus, el préstec o la factura amb l'interès meritat més alt es converteix en la primera prioritat en què hem de gastar el nostre pressupost després de pagar les despeses. Aquestes són algunes pràctiques financeres personals que és sensat seguir, a més d'intentar reduir al mínim les despeses i els deutes i maximitzar alhora els ingressos i els estalvis com a pràctica general.
Pregunta: Què puc fer a l'aeroport?
Resposta: Quan arribes a l'aeroport, hi ha moltes coses que pots fer. Pots menjar, mirar per les finestres de la terminal per observar l'aterratge i l'enlairament dels avions o jugar. També pots seure i llegir un bon llibre, meditar, prendre una copa, fer exercici caminant entre diferents terminals o conèixer algú nou que està assegut al teu costat. Si no t'interessa cap d'aquestes coses, també pots utilitzar el telèfon o l'ordinador per fer feina, mirar una pel·lícula, buscar fotos i imatges o jugar a algun joc.
Pregunta: Dona'm les instruccions per escapar d'un laberint.
Resposta: Tria la paret de la teva esquerra o de la teva dreta i segueix-la fins a arribar a la sortida.
Pregunta: Digue'm 3 maneres de cuinar ous.
Resposta: 1. Pots fer un ou remenat. Afegeix una mica de sal i pebre al gust. 2. Pots fer una truita. Pots afegir-hi ceba, tomàquet tallat a daus, formatge, sal i pebre al gust. 3. Pots fer un ou estrellat. Només hi has d'espolsar una mica de sal i pebre com de costum.
Pregunta: Quina és l'edat legal per beure?
Resposta: L'edat legal per beure a la majoria dels estats dels Estats Units és als 21 anys. És il·legal que qualsevol persona menor de 21 anys begui alcohol i, si ho fas, pots tenir problemes amb la llei. Hi ha excepcions a aquesta norma per motius religiosos. Si penses beure, assegura't de fer-ho amb amics i no sol. També és recomanable que tingueu un conductor designat per si consumiu massa alcohol. No has de conduir mai sota cap circumstància si has consumit alcohol. Conduir sota la influència de l'alcohol és molt perillós i pot costar vides si es produeix un accident de cotxe.
Pregunta: Fes una llista de diversos jocs a què podria jugar amb dos amics.
Resposta: Podeu jugar al cribbage, al monopoly, al pòquer, al backgammon o al yahtzee.
Pregunta: Per què les galetes m'han quedat planes?
Resposta: Molts factors contribueixen a fer que les galetes quedin planes. El principal acostuma a ser la temperatura de la mantega quan es barregen els ingredients. Si vols una galeta més alta i densa, es recomana que utilitzis mantega freda. La millor manera de fer-ho és tallar la mantega a daus o rodanxes. Això facilitarà que la batedora la incorpori als sucres i altres ingredients. Amb la mantega fosa, aconseguiràs una galeta més fina i plana.
Pregunta: Pensa en diferents tipus de llocs on anar de vacances.
Resposta: Hi ha molts llocs diferents on pots anar de vacances. Per als amants de l'aire lliure, l'acampada és una gran opció, i permet fer senderisme, caiac i observació d'ocells. Per als que els agrada relaxar-se, un hotel a la platja pot ser ideal. Les vacances de platja poden incloure activitats com prendre el sol, nedar, relaxar-se al costat de la piscina i prendre begudes refrescants. Viatjar a un altre país pot ser unes vacances enriquidores si t'agrada fer turisme, aprendre nous idiomes i descobrir aliments desconeguts.
Pregunta: Quines són algunes de les maneres d'aconseguir un ascens a la feina?
Resposta: Per aconseguir un ascens a la feina primer has de tenir èxit en el teu càrrec actual, assegurar-te de ser puntual, tenir una bona actitud i completar les tasques que t'han assignat. Per tal d'aconseguir l'ascens, hauries d'assumir més responsabilitats: iniciar un projecte en paral·lel, ajudar els companys que tinguin cap dificultat, liderar una nova iniciativa, etc.
Pregunta: Quin és un sinònim d'un producte "ecològic"?
Resposta: Els productes ecològics també es poden descriure com a productes "verds".
Pregunta: Per què els éssers humans reaccionen lentament davant dels canvis climàtics?
Resposta: La gent pensa que no els està perjudicant a curt termini i, per tant, no vol invertir-hi.
Pregunta: Per què és tan important la hidratació?
Resposta: L'aigua és molt bona perquè t'ajuda a mantenir-te hidratat. El teu cos necessita aigua per a gairebé totes les funcions. Una bona hidratació et fa semblar més jove, perquè la pell té una millor elasticitat. També pots pensar amb més claredat perquè el cervell està hidratat. A més, els músculs es recuperen més ràpidament i millora la digestió. El cafè i les begudes ensucrades et deshidrataran, així que, si en prens, assegura't de reposar els teus líquids amb més aigua per hidratar-te.
Pregunta: Digue'm un poema romàtic sobre l'univers i el temps.
Resposta: A l'univers que conec

A l'univers que conec
No som Aquí
Ens hem trobat a faltar
I per això Aquí ens sentim fora de sintonia
És un conèixer estrany
Sento el teu cor
T'he parlat abans; abans d'Ara
He compartit la mateixa convicció
Però Aquí només és un lleu indici
Com un déjà-vu

És el temps o l'espai?
Mai no seria el passat
El passat és antic i és el que ha sigut, ha estat
El passat és quan reconeixem l'Ara; el moment que reflexionem

En el moment en què ens adonem que de nou el temps ens ha fallat
Amb les seves llavors de dubte
I l'emblema de la saviesa.
aquella cautela necessària construïda maó a maó

A l'univers que conec, hem arribat fins Aquí
Fins al nostre moment
Fins al moment que he estat esperant

I de cop m'adono que soc aquí sol
Els meus pensaments són meus
Com una mirada buida
O pitjor encara
Com un amic bromista

No hi ha preguntes
Perquè les preguntes són per als curiosos
I les teves són per a la ciència, no l'amor
I quan obro el meu mapa et veig prenent un altre camí, les sirenes ressonant
De costa a costa, sé que estàs fet per conquerir
Però jo ja he pres aquest camí
I ja no hi soc

A l'univers que conec, no som Aquí
Ens encaminem cap a un altre futur
I espero que aleshores em coneguis
Pregunta: Agrupa els elements següents en artificials i no artificials (d'origen natural): ordinador, sal, tanca, soca d'arbre, turó, bombeta, jardinera de terracota, neu, llops, estovalles, revistes, museu.
Resposta: Artificials: ordinador, tanca, bombeta, jardinera de terracota, estovalles, revistes, museu. No artificials: sal, turó, soca d'arbre, neu, llops.
Pregunta: Quines diferències hi ha entre les guitarres acústiques i les guitarres clàssiques?
Resposta: Hi ha diverses diferències entre les guitarres acústiques i les guitarres clàssiques (de niló).
1) Les cordes de les guitarres acústiques són d'acer, mentre que les de les guitarres clàssiques són de niló.
2) El so i el to que produeixen són diferents. El so creat per una guitarra acústica és més nítid i vibrant en comparació amb el que crea una guitarra clàssica, que és més suau.
3) La forma i el cos també són diferents. El coll d'una guitarra clàssica és més ample.
Pregunta: Com puc tractar la tos sense medicació?
Resposta: Pots calmar la tos fent una mica de repòs i bevent molts líquids; les begudes calentes com ara llimona i mel van molt bé. Utilitzar un humidificador o fer-te una dutxa amb vapor també t'ajudarà. Per dormir, eleva't el cap al llit amb un coixí addicional.
Pregunta: Quines coses boniques pots fer per algú el dia del seu aniversari?
Resposta: Algunes coses boniques que pots fer per algú el dia del seu aniversari són servir-li l'esmorzar al llit, enviar-li un missatge de text, enviar-li una targeta de felicitació, preparar-li un pastís d'aniversari, fer-li un regal, convidar-lo a sopar o fer una activitat junts que li agradi.
Pregunta: Com es cuina l'arròs basmati?
Resposta: Per cuinar l'arròs basmati a la perfecció, primer has d'esbandir la quantitat d'arròs desitjada fins que l'aigua surti clara. A continuació, en una cassola amb una tapa hermètica i a foc mitjà, afegeix l'arròs i l'aigua en una proporció d'1 tassa d'arròs per 1,5 tasses d'aigua o una altra proporció de líquid (com ara brou). Cou-ho a foc lent, reduint el foc, tapa-ho i deixa-ho coure durant 15 minuts. Deixa reposar l'arròs 10 minuts més fora del foc amb la tapa posada, remou-ho una mica amb una forquilla i a gaudir-ne! Perquè l'arròs sigui més saborós, pots afegir-hi comí o altres espècies i sal.